Ձև N 3

Շրջակա միջավայրի նախարարություն

Հ Ա Շ Վ Ե Տ Վ Ո Ւ Թ Յ Ո Ւ Ն

ԿԱՌԱՎԱՐՈՒԹՅԱՆ 2019-2023 ԹՎԱԿԱՆՆԵՐԻ ԳՈՐԾՈՒՆԵՈՒԹՅԱՆ ԾՐԱԳՐԻ ԿԱՏԱՐՈՒՄՆ ԱՊԱՀՈՎՈՂ ՄԻՋՈՑԱՌՈՒՄՆԵՐԻ

2020 ԹՎԱԿԱՆԻ ԱՐԴՅՈՒՆՔՆԵՐԻ ՎԵՐԱԲԵՐՅԱԼ

|  |  |  |  |  |  |
| --- | --- | --- | --- | --- | --- |
| **ՄԻՋՈՑԱՌՈՒՄՆԵՐԻ ԻՐԱԿԱՆԱՑՄԱՆ ԱՐԴՅՈՒՆՔՆԵՐԻ ՎԵՐԱԲԵՐՅԱԼ** | | | | | |
| ծրագրի հերթական համարը | նպատակը | միջոցառումների անվանումները | Միջոցառումների իրականացման արդյունքները | միջոցառումների չկատարման, այդ թվում՝ սահմանված ժամկետում, պատճառները | ծանոթագրություն |
| 1 | 2 | 3 | 4 | 5 | 6 |
| 71 | Հիդրոօդերևութաբանական վտանգավոր երևույթների արդյունավետ կանխատեսում ու վաղ ազդարարում, դրանց արագ  արձագանքման համակարգի կատարելագործում | 71.1 Կառավարման, կազմակերպական կարողությունների զարգացում, կանխատեսման մոդելների ուսուցանում | Համաշխարհային բանկի «Հայաստանի աղետների ռիսկի կառավարման ազգային ծրագրի» շրջանակներում Հայաստանի Հանրապետության եղանակային, կլիմայական և հիդրոլոգիական ծառայությունների արդիականացման ճանապարհային քարտեզ ծրագրի շրջանակներում 2020թ. նախատեսված էր իրականացնել «Հիդրոօդերևութաբանության և մոնիթորինգի կենտրոն» ՊՈԱԿ-ի աշխատակիցների վերապատրաստման դասընթացների 2-րդ փուլը, սակայն դասընթացները չեն կայացել: | Կորոնավիրուսի համաշխարհային պանդեմիայի իրավիճակում արտակարգ դրությամբ պայմանավորված, դասընթացները հետաձգվել են: | 2021թ. նոյեմբերի 3-րդ տասնօրյակ |
|  | 71.2 Հիդրոօդերևութաբա-նական ավտոմատ կայանների տեղադրում և տեղեկատ-վության գրանցման, փոխանցման և վիզուալիզաց-ման համակարգի ստեղծում | ՄԱԶԾ «Կլիմայի փոփոխության նկատմամբ Հայաստանի դիմակայունության բարձրացումը Հայաստանի հիդրոօդերևութաբանական ծառայության արդիականացման միջոցով» ծրագրի կողմից հայտարարվել էր միջազգային մրցույթ Հայաստանի հինգ մարզում՝ Շիրակ, Լոռի, Արագածոտն, Վայոց Ձոր և Արմավիր՝ հիդրոօդերևութաբանական առնվազն 23 ավտոմատացված կայանների ձեռքբերման և տեղադրման համար: Մրցույթը շահած կազմակերպությունը նշված աշխատանքները սկսել է, սակայն ավարտին չի հասցրել: | Կորոնավիրուսի համաշխարհային պանդեմիայի իրավիճակում արտակարգ դրությամբ պայմանավորված, աշխատանքները հետաձգվել են: |  |
| 72 | Ջրային ռեսուրսների կառավարման արդյունավետության բարձրացում,  գետային էկոհամակարգերի պահպանություն և կառավարում | 72.1 Քասախի և Հրազդանի գետավազանների 7 (2 ջրամբարային, 5 գետային) և սահմանային Արաքս-Սուրմալու հիդրոլոգիական դիտակետերի արդիականացում, տվյալների գրանցման և առցանց փոխանցման համակարգերով զինված չափիչ սարքավորումների տեղադրում | 2020 թվականին ԵՄ «Ջրային նախաձեռնություն պլյուս» ծրագրի ֆինանսավորմամբ Քասախի և Հրազդանի գետավազաններում ընդհանուր թվով 6 հիդրոլոգիական դիտակետերում իրականացվել են հիմնանորոգման աշխատանքներ, ինչպես նաև դիտակետերում տեղադրվել են տվյալների ավտոմատ գրանցման և առցանց փոխանցման համակարգերով զինված ռադարային մակարդակաչափեր.  - Քասախի գետավազանում՝ Քասախ-Հարթավան, Ապարանի ջրմբ.-Հարթավան հիդրոլոգիական դիտակետերում,  - Հրազդանի գետավազանում՝ Հրազդան-Հրազդան, Հրազդան-Արգել, Հրազդան-Երևան, Մարմարիկ-Աղավնաձոր հիդրոլոգիական դիտակետերում: | ԵՄ «Ջրային նախաձեռնություն պլյուս» ծրագրի կողմից ֆինանսավորման կրճատման պատճառով 7-րդ դիտակետի /Արաքս-Սուրմալու/ արդիականացումը չի իրականացվել | 2020թ. հոկտեմբերի  3-րդ տասնօրյակ |
|  |  | 72.2 Ախուրյանի ավազանի հիդրոլոգիական դիտակետերի արդիականացում | «ՋՌՀԿ/Ախուրյան գետ Փուլ 1» ծրագրի հետ համաձայնեցվել են արդիականացման ենթակա հիդրոլոգիական դիտակետերի ցանկը, վերանորոգման/վերազինման անհրաժեշտ աշխատանքները և դիտակետերում տեղադրվող ավտոմատ կայանների տեխնիկական բնութագրերը։ | COVID-19 կորոնավիրուսի համաշխարհային պանդեմիայի իրավիճակում արտակարգ դրությամբ պայմանավորված, աշխատանքները հետաձվել են: | 2021թ. նոյեմբերի  3-րդ տասնօրյակ |
| 74 | Մթնոլորտային երևույթների շուրջօրյա դիտարկումների տարածքների ընդլայնում | 74.1 Հակակարկտային պաշտպանության զարգացման համար նոր սերնդի դոպլերային ԴՄՌԼ-10 տեսակի ռադիոլոկացիոն 2 կայանների ձեռք բերում և տեղադրում Արմավիրի և Շիրակի մարզերում |  | Կառավարության 2019 թվականի մայիսի 16-ի N650-Լ որոշման մեջ փոփոխություններ կատարելու նպատակով ընթացող գործընթացի շրջանակներում ֆինանսների նախարարության կարծիքի հիման վրա և գումարների բացակայության պատճառով, աշխատանքային կարգով համաձայնեցված և 2020թ. սեպտեմբերի 24-ին գրությամբ վարչապետի աշխատակազմ է ներկայացվել միջոցառումը ծրագրից հանելու վերաբերյալ առաջարկություն՝ համապատասխան հիմնավորմամբ: | 2020թ. նոյեմբերի 3-րդ տասնօրյակ - 2022թ. նոյեմբերի 3-րդ տասնօրյակ |
| 87 | Ջրային ռեսուրսների կառավարման արդյունավետության բարձրացում, Արարատյան արտեզյան ավազանի և | 87.2 Սևանի և Հրազդանի ջրավազանային տարածքների կառավարման պլանների մշակում և նախագծերը Վարչապետի աշխատակազմ ներկայացնելը | ԵՄ «Ջրային նախաձեռնություն պլյուս» ծրագրի աջակցությամբ մշակման վերջնական փուլում են գտնվում Սևանի և Հրազդանի ջրավազանային կառավարման պլանները: |  | 2021թ.  դեկտեմբերի  3-րդ տասնօրյակ |
|  | գետային էկոհամակարգերի պահպանություն և կառավարում | 87.4 «Գետի ինքնամաքրման կարողության գնահատման մեթոդը և վերջինիս կիրարկման մեխանիզմները սահմանելու մասին» Կառավարության որոշման նախագիծը Վարչապետի աշխատակազմ ներկայացնելը | ԱՄՆ ՄԶԳ «Գիտական առաջադեմ տեխնոլոգիաների օգտագործում և համագործակցություն հանուն ռեսուրսների համալիր պահպանության» (ԳԱՏՕ) ծրագրի փորձագետների հետ համատեղ աշխատանքներ են իրականացվել մեթոդիկայի մշակման ուղղությամբ: |  | 2021 թ. նոյեմբերի  3-րդ տասնօրյակ |
|  |  | 87.5 «Փոքր հիդրոէլեկտրակայանների կառուցման և շահագործման համար արգելված գետերի ցանկը հաստատելու մասին» Կառավարության որոշման նախագիծը Վարչապետի աշխատակազմ ներկայացնելը | Մշակվել է «Փոքր հիդրոէլեկտրակայանների կառուցման համար արգելված՝ ՀՀ Կարմիր գրքում գրանցված կամ տարածքին բնորոշ՝ էնդեմիկ ձկնատեսակների ձվադրավայրեր հանդիսացող, դերիվացիոն խողովակներով 40 տոկոս և ավելի ծանրաբեռնված գետերի ցանկը սահմանելու մասին» Կառավարության որոշման նախագիծը: Նախագծով սահմանվել է փհէկերի կառուցման համար արգելված գետերի ցանկը: Նախագիծը 2020թ. հունիսի 30-ի N 1/05.2/4951 գրությամբ ներկայացվել է վարչապետի աշխատակազմ: Տարածքային զարգացման և շրջակա միջավայրի կոմիտեի նիստի քննարկման արդյունքում նախագիծը վերադարձվել է լրամշակման:  Վարչապետի աշխատակազմից ստացված առաջարկությունների հիման վրա լրամշակված՝ «Նոր կառուցվող փոքր հիդրոէլեկտրակայանների ջրօգտագործման թույլտվությունների հայտերի մերժում նախատեսված՝ Հայաստանի Հանրապետության Կարմիր գրքում գրանցված կամ տարածքին բնորոշ՝ էնդեմիկ ձկնատեսակների ձվադրավայրեր հանդիսացող կամ դերիվացիոն խողովակներով 40 տոկոս և ավելի ծանրաբեռնված գետերի ցանկը սահմանելու մասին» Կառավարության որոշման նախագիծը 2020թ. դեկտեմբերի 18-ի N 1/14.1/13106 գրությամբ վերստին ներկայացվել է վարչապետի աշխատակազմ: |  | 2020թ. նոյեմբերի  3-րդ տասնօրյակ |
| 88 | Սևանա լճի էկոլոգիական հավասարակշռության վերականգնում և պահպանություն | 88.1 Սևանա լճի շրջակայքում ջրածածկ և ջրածածկման ենթակա տարածքներում անտառմաքրման աշխատանքների իրականացում | Սևանա լճի ջրածածկ անտառտնկարկների մաքրման ծրագրի շրջանակներում իրականացվել են 2019թ.-ից սկսված 50հա տարածքի վերջնական մաքրման աշխատանքները, իսկ 2020 թվականի համար 271 հա նախատեսված աշխատանքների շրջանակներում Համաձայն №4 և 5 կատարողական ակտերի իրականացվել են մաքրման աշխատանքներ՝ Վարդենիսի տեղամասում 22 հա տարածքի և Ծովակ տեղամասում 23 հա տարածքի վրա: | Մաքրման աշխատանքների հեղինակային հսկողության պատասխանատու կառույցը՝ «Հիդրոօդերևութաբանության և մոնիթորինգի կենտրոն» ՊՈԱԿ-ը հրաժարվել է հաստատել կապալառուի կողմից ներկայացված ևս № 6 և № 7 կատարողական ակտերը, քանի որ մաքրման աշխատանքները կատարվել էին ոչ պատշաճ։ Հիմք ընդունելով այն հանգամանքը, որ կապալառուն խախտել է վերոնշյալ պայմանագրի 3.4.1, 3.4.3 և 4.1 կետերով սահմանված պարտավորությունները՝ շրջակա միջավայրի նախարարությունը, ղեկավարվելով վերը նշված պայմանագրի 3.1.4 գ), կետով, միակողմանի (մասնակի) հրաժարվել է Ընկերության հետ կնքված 2019 թվականի սեպտեմբերի 2-ի «Պետության կարիքների համար կապալային աշխատանքների կատարման պետական գնման» N ՇՄՆ-ԲՄ-ԱՇՁԲ-19/01 պայմանագրից և պատշաճ ծանուցումն ապահովելու նպատակով կիրառել է ՀՀ կառավարության 2017 թվականի մայիսի 4-ի N526-Ն որոշման N1 հավելվածի 33-րդ կետի 17-րդ ենթակետով սահմանված դրույթները։ | 2019-2021թթ: |
| 89 | Անտառների կայուն կառավարում, անտառածածկ տարածքների ընդլայնում, անտառվերականգնում և անատառապատում, դրանց իրականացմանն ուղղված կարողությունների շարունակական զարգացում | 89.2 «Հայանտառ» ՊՈԱԿ-ի «անտառտնտեսություն» մասնաճյուղերի համար անտառաշինական ծրագրերի անտառակառավարման պլանների մշակում և հաստատում նախարարի հրամանով | Պետական բյուջեի ֆինանսավորմամբ մշակվել է Անտառային կոմիտեի «Հայանտառ» ՊՈԱԿ-ի «Սիսիանի անտառտնտեսություն» մասնաճյուղի անտառկառավարման պլանը, որը նախապատրաստվում է ներկայացնելու շրջակա միջավայրի վրա ազդեցության փորձաքննության:  Մշակման փուլում են գտնվում անտառկառավարման պլանները Սևքարի ու Ճամբարակի «Անտառտնտսություն» մասնաճյուղերի համար, ինչի ավարտը նախատեսված է 2021 թվականի առաջին կիսամյակում:  ՄԱԿ-ի զարգացման ծրագրի գրասենյակի կողմից «Հողերի և անտառների կայուն կառավարման ներդնումը հյուսիս-արևելյան Հայաստանի լեռնային լանդշաֆտներում» ծրագրի շրջանակներում մշակվել են «Հայանտառ» ՊՈԱԿ-ի Ստեփանավանի, Տաշիրի, Ջիլիզայի, Վանաձորի, Իջևանի և Նոյեմբերյանի «Անտառտնտսություն» մասնաճյուղերի անտառկառավարման պլանները, որոնք ներկայումս գտնվում են շրջակա միջավայրի վրա ազդեցության փորձաքննության փուլում: |  | 2019-2022թթ. |
|  |  | 89.3 Անտառվերականգնման և անտառապատման աշխատանքների կազմակերպում, այդ թվում անտառային տնկարանների հիմնում և սերմնային տնտեսության զարգացում | Պետական բյուջեի ֆինանսավորմամբ «Հայանտառ» ՊՈԱԿ-ի «Անտառտնտեսություն» մասնաճյուղերում կատարվել են անտառվերականգնման ու անտառապատման աշխատանքներ 454 հա, որից անտառմշակույթների հիմնում 123.0 հա, անտառի բնական վերաճի օժանդակում հանքայնացման միջոցով 231.0 հա, կոճղաշիվային վերաճի օժանդակում 100.0 հա: Հիմնադրվել է 7.5 հա տնկարան, ինչպես նաև աճեցվել է փակ արմատային համակարգով տնկանյութ:  ՄԱԶԾ «Հողերի և անտառների կայուն կառավարման ներդնումը հյուսիս-արևելյան Հայաստանի լեռնային լանդշաֆտներում» ծրագրի աջակցությամբ կատարվել են 1715.0 հա անտառվերականգնման աշխատանքներ  «Պահպանվող Տարածքների Աջակցման Ծրագիր-Հայաստան» ծրագրի շրջանակներում «Հայանտառ» ՊՈԱԿ-ի «Կապանի անտառտնտեսություն» մասնճայուղում հիմնադրվել են 3.0 հա անտառմշակույթներ:  Ընդամենը՝ 2172 հա անտառվերականգնման և անտառապատման աշխատանքներ: |  | 2019-2022թթ. |
|  |  | 89.4 Անտառների կառավարման ոլորտում անտառպահպանության, անտառվերականգնման և անտառօգտագործման նորագույն տեխնիկայի և սարքավորումների ձեռքբերում | ՄԱԶԾ «Հայաստանում կլիմայի փոփոխության ազդեցության մեղմումը անտառային և դաշտային հրդեհների կառավարման և ներուժի զարգացման միջոցով» ծրագրի շրջանակներում 2019թ․ ձեռք բերված 2 ամենագնաց մեքենաները Կառավարության 2020 թվականի փետրվարի 13-ի №164-Ա որոշման համաձայն շրջակա միջավայրի նախարարության Անտառային կոմիտեի կողմից ընդունվել են ՄԱԶԾ գրասենյակից և որպես նվիրատվություն հանձնվել են «Հայանտառ» ՊՈԱԿ-ին։  ՄԱԶԾ «Հողերի և անտառների կայուն կառավարման ներդնումը հյուսիս-արևելյան Հայաստանի լեռնային լանդշաֆտներում» ծրագրի շրջանակներում «Հայանտառ» ՊՈԱԿ-ի համար ձեռք են բերվել 9 հատ խոտհնձիչ, 2 հատ բենզինային սղոց և 4 հատ բենզինային կուլտիվատոր:  «Պահպանվող Տարածքների Աջակցման Ծրագիր-Հայաստան» ծրագրի կողմից «Հայանտառ» ՊՈԱԿ-ի «Կապանի անտառտնտեսություն» մասնաճյուղին տրամադրվել են մեկ հատ խոտհնձիչ, մեկ հատ հողաֆրեզ և մեկ հատ գութան: |  | 2019-2022թթ. |
|  |  | 89.5 Վնասատուներից և հիվանդություններից անտառների պաշտպանության նպատակով անտառպաթոլոգիական ուսումնասիրությունների իրականացում, անտառային վնասատուների և հիվանդությունների դեմ պայքարի իրականացման կազմակերպում | Անտառային կոմիտեի «Հայանտառ» ՊՈԱԿ-ի «Անտառտնտեսություն» մասնաճյուղերի կողմից իրականացվել են անտառպաթոլոգիական հետազոտություններ, որի արդյունքում պարզվել է, որ «Հայանտառ» ՊՈԱԿ-ի անտառածածկ տարածքներում առկա են շուրջ 12880 հա տերևակեր վնասատուներով և հիվանդություններով վարակված տարածքներ:  Ավիացիոն քիմիական պայքարի աշխատանքների կատարման համար պետական բյուջեի ֆինանսավորմամբ ձեռք է բերվել 1540 կգ սնկասպան պրեպարատ: | Անտառային վնասատուների և հիվանդությունների դեմ ավիացիոն քիմիական պայքարի աշխատանքներ չեն կատարվել, քանի որ 2020թ. հունվարի 29-ին շրջակա միջավայրի նախարարության անտառային կոմիտեի կողմից հայտարարվել է մրցույթ «ՇՄՆԱԿ-ԳՀԾՁԲ-20/2» ծածկագրով գնանշման հարցման ձևով գնում կատարելու ընթացակարգով՝ Անտառային կոմիտեի «Հայանտառ» ՊՈԱԿ-ի անտառներում անտառային վնասատուների և հիվանդությունների դեմ ավիացիոն քիմիական պայքարի իրականացման համար «Ուղղաթիռի վարձակալություն՝ անձնակազմի հետ միասին» ծառայության ձեռքբերման նպատակով:  Մասնակից չլինելու պատճառով մրցույթը հայտարարվել է չկայացած:  2020 թվականի մարտի 3-ին շրջակա միջավայրի նախարարության անտառային կոմիտեն երկրորդ անգամ է հայտարարել մրցույթ՝ ՇՄՆԱԿ-ԳՀ-ԾՁԲ 20/4 ծածկագրով, սակայն մրցույթը կրկին հայտարարվել է չկայացած՝ մասնակից չլինելու պատճառով: Ուղղաթիռի տրամադրման հարցում աջակցություն ստանալու -նպատակով շրջակա միջավայրի նախարարությունը 30.03.2020թ. №1/23/3538 և 07.05.2020թ. №1/23/5110 գրություններով դիմել է պաշտպանության նախարարությանը: | 2019-2022թթ. |
|  |  | 89.6 Անտառների կադաստրի ստեղծման և վարման համար անհրաժեշտ սարքավորումների ձեռքբերում, կադաստրի վարում | Անտառային կադաստրի ստեղծման համար պետական բյուջեի ֆինանսավորմամբ ձեռք են բերվել՝ 1 հատ անօդաչու թռչող սարք, 8 հատ համակարգիչ, 8 հատ լազերային տպիչ, 9 հատ գրաֆիկական պլանշետ: |  | 2019-2022թթ. |
| 90 | Կլիմայի փոփոխության հետևանքով առաջացող խնդիրների մեղմման և կանխարգելման, ինչպես նաև հարմարվողականության գործողությունների իրականացում՝ համաձայն միջազգային համաձայնագրերով ստանձնած պարտավորություն-ների,  շրջակա միջավայրի կառավարման ոլորտում գործող միջազգային կառույցների հետ շարունակական համագործակցության ապահովումը, մասնակցությունը նոր նախաձեռնություններին. | 90.2 «Արթիկ քաղաքի փակ քարհանքի թափոնների և ջրհեղեղների կառավարում» ծրագրի իրականացում | 1. Իրականացվել և ավարտվել են՝ 2. գյուղատնտեսական լանդշաֆտների հարմարվողականության բարձրացման նպատակով Արթիկ, Վարդաքար, Հառիճ և Նահապետավան համայնքներում իրականացվել է 300հա դեգրադացված վարելահողերի բարելավում օրգանական և հանքային պարարտանյութերով պարարտացման եղանակով, 3. բնական լանդշաֆտների հարմարվողականության բարձրացման նպատակով Վարդաքար, Հառիճ և Նահապետավան համայնքներում իրականացվել է 190հա համայնքային արոտավայրերի և 15հա խոտհարքների բարելավում օրգանական և հանքային պարարտանյութերով պարարտացման և խոտացանքի եղանակով: 4. Արթիկ քաղաքի 40հա փակ քարհանքի լանդշաֆտի հարմարվողականության բարձրացման նախագծանախահաշվային փաստաթղթերը ստացել են ՇՄԱԳ փորձաքննության եզրակացություն, մշակման փուլում է շինարարության իրականացման մրցութային փաթեթը:   4 Արթիկ համայնքի աղբահանության բարելավման նպատակով ձեռք է բերվել և Արթիկ համայնքին է տրամադրվել 1 աղբատար մեքենա և 58 աղբաման:  5 Բնական աղետների կանխարգելման նպատակով ընթացքի մեջ են արագ արձագանքման համակարգի ձեռքբերման և տեղադրման աշխատանքները:  2. Մեկնարկել են Արթիկի քաղաքային, Վարդաքարի, Հառիճի և Նահապետավանի գյուղական համայնքների բնակչության տեղեկացվածության, գիտելիքների բարձրացման, կարողությունների հզորացման և լրացուցիչ եկամուտների ստացման հմտությունների բարձրացման աշխատանքները: Կազմակերպվել է 6 աշխատաժողով՝ մշակված հարցաթերթիկներով ուսումնասիրվել են թիրախային խմբերի կարողությունները: 4 թիրախային խմբերի համար մշակվել են ուսուցողական ծրագրերի և գիտելիքների կառավարման պլաներ:  3. Հայտարարվել և կայացել են մրցույթներ՝ ջրհեղեղների կառավարման շինարարական աշխատանքների և տեխնիկական վերահսկողության իրականացման կազմակերպությունների ընտրության նպատակով: Կնքվել են 2՝ շինարարության և տեխնիկական վերահսկողոթյան պայմանագրեր: |  | 2019-2021թթ. |
|  | 90.3 Կլիմայի փոփոխության հարմարվողականության ազգային գործողությունների ծրագրի մշակում և նախագիծը Վարչապետի աշխատակազմ ներկայացնելը | Կլիմայի փոփոխության հարմարվողականության ազգային գործողությունների ծրագրի նախագիծը մշակվել է ԿԿՀ ֆինանսավորմամբ և ՄԱԶԾ կողմից իրականացվող «Հարմարվողականության ազգային ծրագիր՝ Հայաստանում միջնաժամկետ և երկարաժամկետ հարմարվողականության պլանավորման առաջխաղացման համար» ծրագրի շրջականներում։  Ռազմական դրությամբ պայմանավորված, խախտվել են «Կլիմայի փոփոխության հետևանքների նկատմամբ հարմարվողականության 2021-2030 թվականների ազգային շրջանակային ռազմավարությունը և 2021-2025 թվականների գործողությունների ծրագիրը հաստատելու մասին» Կառավարության որոշման նախագծի, շահագրգիռ գերատեսչությունների հետ, քննարկման ժամկետները: 2020 թվականի դեկտեմբերի 8-ի N1/15.4/12893 գրությամբ ներկայացվել է արդարադատության նախարարություն՝ պետական իրավական փորձաքննության, ինչի մասին 2020 թվականի դեկտեմբերի 18-ի N1/15.1/13163 ելից գրությամբ տեղեկացվել է վարչապետի աշխատակազմին։  Որոշման նախագիծը 09.02.2021թ. N №1/15.4/740 գրությամբ ներկայացվել է վարչապետի աշխատակազմ |  | 2020թ. դեկտեմբերի  2-րդ  տասնօրյակ |
| 91 | Բնության հատուկ պահպանվող տարածքների հզորացում, հարակից բնակավայրերի կարողությունների զարգացում | 91.3 «Բնության հատուկ պահպանվող տարածքների մասին նոր օրենքի նախագիծը Վարչապետի աշխատակազմ ներկայացնելը | «Բնության հատուկ պահպանվող տարածքների մասին նոր օրենքի նախագիծը գտնվում է լրամշակման փուլում: | Կառավարության 2019 թվականի մայիսի 16-ի N650-Լ որոշման մեջ փոփոխություններ կատարելու նպատակով ընթացող գործընթացի շրջանակներում շրջակա միջավայրի նախարարի 2020 թվականի օգոստոսի 17-ի N1/01.4/8957, ինչպես նաև աշխատանքային կարգով համաձայնեցված և 2020թ. սեպտեմբերի սեպտեմբերի 24-ին վարչապետի աշխատակազմ ներկայացված գրություններով ներկայացվել է միջոցառման կատարման ժամկետը վերանայելու վերաբերյալ առաջարկություն՝ համապատասխան հիմնավորմամբ: | 2020թ.  նոյեմբերի  3-րդ տասնօրյակ |
|  |  | 91.4 Բնության հատուկ պահպանվող տարածքներին հարակից էկոհամակարգերի և համայնքների հարմարվողականության կարողությունների ամրապնդում | 1. Ավարտվել են ծրագրում ընդգրկված Դիլիջան, Մարգահովիտ, Ֆիոլետովո, Ուրցաձոր համայնքների  1 դեպի արոտավայրերը տանող դաշտամիջյան ճանապարհների վերանորոգման և արոտավայրերում ջրարբիացման կետերի կառուցման նախագծանախահաշվային փաստաթղթերի կազմման աշխատանքները,  2. նախատեսված միջոցառումների իրականացման կառավարման (բիզնես հավելվածով) պլանների մշակման  աշխատանքները,  3. բնակչության իրազեկվածության և գիտելիքների բարձրացման Ծրագրի և իրականացման ժամանակացույցի մշակման աշխատանքները:  2. Հակահրդեհային միջոցառուները արդյունավետ իրականացնելու նպատակով, «Խոսրովի անտառ» պետական արգելոցի բարձրադիր տեղամասերում, միջազգային գործընկերների ֆինանսական աջակցությամբ անց է կացվել մոտ 3 կմ երկարությամբ մետալոպլաստ խողովակով ջրագիծ և տեղադրվել են 15 հատ՝ 3 տոննա տարողությամբ կապրոնե ջրի բաքեր, որոնք սնուցվում են բնական աղբյուրներից: | Կորոնավիրուսային համավարակի և ռազմական դրության սահմանափակումներով պայմանավորված չեն իրականացվել՝  1. պտղատու և հատապտղային այգիների, անտառայգու ոռոգման (կաթիլային և ակոսներով) համակարգերի, չտաքացվող ջերմատների և արևային չորանոցների, հակակարկտային ցանցի կառուցման նախագծա-նախահաշվային փաստաթղթերի պատրաստման կազմակերպության ընտրության աշխատանքները,  2. արևային ջերմատների և չորանոցների, հակակարկտային ցանցի կառուցման ծառայությունների ձեռքբերման աշխատանքները,  3.մշակովի պայմաններում դեղաբույսերի աճեցման փորձացուցադրական տարածքների ստեղծման, բնական պայմաններում դեղաբույսերի դեգրադացված աճելավայրերի բարելավման, հատապտղային այգիների հիմնման ծառայությունների ձեռքբերման աշխատանքները: | 2019-2021թթ. |
| 92 | Կենսաբազմազանության պահպանությունը և կենսաանվտանգութ  յան ապահովումը, կենդանական և բուսական աշխարհի օբյեկտների հաշվառում | 92.1 «Կենդանական աշխարհի մասին» ՀՀ օրենքում փոփոխություններ և լրացումներ կատարելու մասին» ՀՀ օրենքի նախագիծը Վարչապետի աշխատակազմ ներկայացնելը | Մշակվել և 2020թ. հուլիսի 22-ի N 1/16.1/8074 գրությամբ վարչապետի աշխատակազմ է ներկայացվել «Կենդանական աշխարհի մասին» Հայաստանի Հանրապետության օրենքում փոփոխություններ և լրացումներ կատարելու մասին», «Վարչական իրավախախտումների վերաբերյալ Հայաստանի Հանրապետության օրենսգրքում լրացում կատարելու մասին», «Հայաստանի Հանրապետության հարկային օրենսգրքում փոփոխություն և լրացում կատարելու մասին» և «Պետական տուրքի մասին» Հայաստանի Հանրապետության օրենքում լրացումներ կատարելու մասին» օրենքների նախագծերի փաթեթը:  Նախագիծը գտնվում է լրամշակման փուլում վարչապետի աշխատակազմից ստացված դիտողությունների հիման վրա՝ ՀՀ-ում «Ռազմական դրության» ավարտից հետո ներկայացնելու համար: |  | 2023թ. նոյեմբերի  3-րդ տասնօրյակ |
|  | 92.2 «Բուսական աշխարհի մասին» ՀՀ օրենքում փոփոխություններ և լրացումներ կատարելու մասին» ՀՀ օրենքի նախագիծը Վարչապետի աշխատակազմ ներկայացնելը | Լրամշակման փուլում է գտնվում՝ «Բուսական աշխարհի մասին» ՀՀ օրենքում փոփոխություններ և լրացումներ կատարելու մասին» ՀՀ օրենքի նախագիծը։ |  | 2023թ. նոյեմբերի  3-րդ տասնօրյակ |
|  |  | 92.3 Բուսական և կենդանական աշխարհի օբյեկտների հաշվառում, կադաստրների կատարելագործում | 1. Շրջակա միջավայրի նախարարի 2020 թվականի փետրվարի 3-ի N36-Ն հրամանով սահմանվել են ՀՀ ջրային տարածքներում սոցիալական նպատակներով որսի (սիրողական ձկնորսություն) համար նախատեսվող օգտագործման թույլատրելի չափաքանակները և որսի ժամկետները:  2.Շրջակա միջավայրի նախարարի 2020 թվականի օգոստոսի 25-ի N296-Ն հրամանով սահմանվել են որսի կենդանիների համար նախատեսվող 2020-2021 թվականների օգտագործման թույլատրելի չափաքանակները և որսի ժամկետները։ |  | 2022թ. դեկտեմբերի 2-րդ տասնօրյակ |
| 93 | Հողային ռեսուրսների արդյունավետ կառավարումը, հողերի աղտոտման և դեգրադացման կանխարգելմանն ու նվազմանն ուղղված քաղաքականության մշակում և իրականացում | 93.1 «Ընդերքօգտագործման արդյունքում խախտված հողերի կենսաբանական վերականգնման իրականացման ուղեցույցը հաստատելու մասին» Կառավարության որոշման նախագիծը Վարչապետի աշխատակազմ ներկայացնելը | Մշակվել է Ուղեցույցի «Ընդհանուր դրույթներ», «Կենսաբանական ռեկուլտիվացիայի հիմնական ուղղությունները» և «Աշխատանքների իրականացման մեթոդաբանությունը» բաժինների նախնական տարբերակները: | Համաձայն 2020 թվականի հուլիսի 16-ին ընդունված «Հայաստանի Հանրապետության ընդերքի մասին օրենսգրքում լրացումներ և փոփոխություններ կատարելու մասին» ՀՕ-397-Ն օրենքի 32-րդ հոդվածի 2-րդ մասի 1-ին կետի «բ» և «գ» ենթակետի Կառավարությունը հաստատում է ռեկուլտիվացիոն աշխատանքների նախահաշվային արժեքների հաշվարկման և վերահաշվարկման կարգը և ընդերքօգտագործման հետևանքով խախտված հողերի, ընդերքօգտագործման թափոնների փակված օբյեկտների ռեկուլտիվացիոն աշխատանքների իրականացման, այդ թվում՝ կենսաբանական վերականգնման ուղեցույցները՝ օրենքն ուժի մեջ մտնելուց հետո՝ մեկ տարվա ընթացքում։ Օրենքն ուժի մեջ է մտել 2020 թվականի օգոստոսի 16-ին։ Օրենքի կիրարկումն ապահովող միջոցառումների ցանկի 3-րդ կետի համաձայն՝ սույն միջոցառմամբ նախատեսված նախագծի ներկայացման ժամկետ սահմանվել է՝ 2021 թվականի հուլիսի 2-րդ տասնօրյակ։  Կառավարության 2019 թվականի մայիսի 16-ի N650-Լ որոշման մեջ փոփոխություններ կատարելու նպատակով ընթացող գործընթացի շրջանակներում շրջակա միջավայրի նախարարի 2020 թվականի օգոստոսի 17-ի N1/01.4/8957 գրությամբ առաջարկվել է 93.1 219.1 կետի միջոցառման կատարման ժամկետ սահմանել 2021 թվականի հուլիսի 2-րդ տասնօրյակ։ | 2020թ. նոյեմբերի  3-րդ տասնօրյակ |
|  |  | 93.2 Հայաստանի Հանրապետության տարածքում աղտոտ­ված, դեգրա­դացված հողերի մոնիթորինգի իրակա­նացում | Կատարվել են աղտոտված հողերի նմուշառման աշխատանքներ Լոռու մարզի Հագվիի և Ֆիոլետովոյի, Արարատի մարզի Սովետաշենի, Վայոց ձորի մարզի Գլաձորի և Ազատեկի՝ ընդերքօգտագործման թափոնների լցակույտերի տեղամասերում: Վերցվել են հողերի նմուշներ: 1:50000 մասշտաբի տոպոգրաֆիական հենքի հիման վրա կազմվել են նմուշառման վայրերը արտացոլող սխեմատիկ հատակագծեր: Կատարվել են նմուշների քիմիական բաղադրության վերլուծության լաբորատոր աշխատանքներ: | Ներկայացվել են ծրագրի 2020-2022թ.թ., 2021-2023թ.թ.միջնաժամկետ ծախսային ծրագրերի (ՄԺԾԾ) հայտեր, որոնք չեն ֆինանսավորվել | 2020-2022թթ. |
|  |  | 93.3 Հայաստանի Հանրապետության բնության հատուկ պահպանվող տարածքներում և անտառային հողերում սողանքային և սողանքավտանգ տեղամասերի գույքագրում | Իրականացվել է ՀՀ սողանքային աղետի կառավարման ծրագրի գրանցամատյանում ամրագրված սողանքային և սողանքավտանգ տեղամասերի համադրումը «Խոսրովի անտառ» պետական արգելավայրի սահմանների ուրվագծի հետ: | Ներկայացվել են ծրագրի 2020-2022թ.թ., 2021-2023թ.թ.միջնաժամկետ ծախսային (ՄԺԾԾ) հայտեր, որոնք չեն ֆինանսավորվել | 2019թ. և շարունակական |
|  |  | 93.4 «Հայաստանի Հանրապետության կառավարության 2013 թվականի հունվարի 10-ի N 22-Ն որոշման մեջ փոփոխություններ և լրացումներ կատարելու մասին»  Կառավարու­թյան որոշման նախագիծը Վարչապետի աշխատակազմ ներկայացնելը | Ընդերքօգտագործողների կողմից Կառավարության 22.02.2018թ.-ի N191-Ն որոշման շրջանակներում իրականացվող մշտադիտարկումների արդյունքների տեղեկատվական հենքի վրա մշակվել է մետաղական հանքավայրերում և դրանց ենթակառուցվածքների տարածքներում անհրաժեշտ մշտադիտարկումների ընդհանրական ցանկը:  Կատարվել է հանքի փակումից հետո հանքավայրերի տարածքում պարտադիր իրականացման ենթակա մշտադիտարկման տեսակների և դրանց տևողության վերաբերյալ միջազգային լավագույն փորձի ուսումնասիրություն, ինչը նախադրյալներ է ստեղծել նախագծի մշակման համար: |  | 2021թ. նոյեմբերի  3-րդ տասնօրյակ |
| 94 | Հանքերի փակման (ռեկուլտիվացիայի ժամանակակից մեխանիզմների կիրառման խթանում | 94.2 «Ռեկուլտիվացիոն աշխատանքների նախահաշվային արժեքների հաշվարկման և վերահաշվարկման կարգը հաստատելու մասին» Կառավարության որոշման նախագիծը Վարչապետի աշխատակազմ ներկայացնելը | «Ռեկուլտիվացիոն աշխատանքների նախահաշվային արժեքների հաշվարկման և վերահաշվարկման կարգը հաստատելու մասին» Կառավարության որոշման նախագիծը գտնվում է մշակման ավարտական փուլում: | Համաձայն 2020 թվականի հուլիսի 16-ին ընդունված «Հայաստանի Հանրապետության ընդերքի մասին օրենսգրքում լրացումներ և փոփոխություններ կատարելու մասին» ՀՕ-397-Ն օրենքի 32-րդ հոդվածի 2-րդ մասի 1-ին կետի «բ» և «գ» ենթակետի Կառավարությունը հաստատում է ռեկուլտիվացիոն աշխատանքների նախահաշվային արժեքների հաշվարկման և վերահաշվարկման կարգը և ընդերքօգտագործման հետևանքով խախտված հողերի, ընդերքօգտագործման թափոնների փակված օբյեկտների ռեկուլտիվացիոն աշխատանքների իրականացման, այդ թվում՝ կենսաբանական վերականգնման ուղեցույցները՝ օրենքն ուժի մեջ մտնելուց հետո՝ մեկ տարվա ընթացքում։ Օրենքն ուժի մեջ է մտել 2020 թվականի օգոստոսի 16-ին։ Օրենքի կիրարկումն ապահովող միջոցառումների ցանկի 2-րդ կետի համաձայն՝ սույն միջոցառմամբ նախատեսված նախագծի ներկայացման ժամկետ սահմանվել է՝ 2021 թվականի հուլիսի 2-րդ տասնօրյակ։  Կառավարության 2019 թվականի մայիսի 16-ի N650-Լ որոշման մեջ փոփոխություններ կատարելու նպատակով ընթացող գործընթացի շրջանակներում շրջակա միջավայրի նախարարի 2020 թվականի օգոստոսի 17-ի N1/01.4/8957 գրությամբ առաջարկվել է 94.2 220.2 կետի միջոցառման կատարման ժամկետ սահմանել 2021 թվականի հուլիսի 2-րդ տասնօրյակ։ | 2020թ. նոյեմբերի  3-րդ տասնօրյակ |
| 95 | Քիմիական նյութերի և թափոնների  (այդ թվում՝ ընդերքօգտագործման) էկոլոգիապես անվտանգ կառավարում | 95.1 «Քիմիական նյութերի մասին» օրենքի նախագիծը Վարչապետի աշխատակազմ ներկայացնելը | Օրենքի նախագծով նախատեսվող կարգավորումները, այդ թվում՝ քիմիական նյութերի գրանցման մասով, պետք է համահունչ լինեն ինչպես Եվրասիական տնտեսական միության իրավական ակտերի պահանջներին, այնպես էլ Եվրոպական միության համապատասխան իրավական ակտերի պահանջներին:  Oրենքի նախագծով պետք է հստակ սահմանվեն գրանցման ենթակա քիմիական նյութերի քանակները և այն պետք է միասնական լինի բոլոր ԵԱՏՄ անդամ պետությունների համար, իսկ ներկայումս այդ հարցը ԵԱՏՄ շրջանակներում կարգավորված չէ՝ դեռևս քննարկման փուլում է մեկ արտադրողի/ներմուծողի կողմից տարվա ընթացքում 1 տոննայից պակաս արտադրված/ներմուծված քիմիական նյութերի (բացի 1-ին և 2-րդ դասին պատկանող և որպես կանցերոգեններ և/կամ մուտագեններ և/կամ րեպրոտոքսիկանտներ դասակարգվածներից) և քիմիական խառնուրդների (բացի 1-ին և 2-րդ դասին պատկանող և որպես կանցերոգեններ և/կամ մուտագեններ և/կամ րեպրոտոքսիկանտներ դասակարգվածներից) գրանցման հարցը։  Միաժամանակ, մշակվել և վարչապետի աշխատակազմ է ներկայացվել «Սնդիկի մասին» օրենքի նախագիծը, ինչպես նաև «Հայաստանի Հանրապետությունում քիմիական նյութերի և խառնուրդների ռեեստր ձևավորող և վարող իրավասու մարմին ճանաչելու մասին» Կառավարության որոշման նախագիծը, ինչի ընդունումը կնպաստի «Քիմիական նյութերի մասին» օրենքի նախագծով նախատեսվող քիմիական նյութերի գրանցման համար անհրաժեշտ քիմիական նյութերի և խառնուրդների ռեեստրի ստեղծմանը։ | Միջոցառման կատարման ժամկետի վերանայման հետ կապված շրջակա միջավայրի նախարարության կողմից ներկայացվել է առաջարկություն՝ միջոցառման կատարման համար սահմանված ժամկետը (2020թ. հունիսի 3-րդ տասնօրյակ) տեղափոխել 2021թ. նոյեմբերի 3-րդ տասնօրյակ, ինչը ներառվել է «Կառավարության 2019-2023 թվականների գործունեության միջոցառումների ծրագիրը հաստատելու մասին» N650-Լ որոշման մեջ փոփոխություններ և լրացումներ կատարելու մասին» Կառավարության որոշման նախագծում։ Նշված միջոցառման կատարման ժամկետի փոփոխության վերաբերյալ հիմնավորումը շրջակա միջավայրի նախարարության 2020 թվականի հունիսի 24-ի N 1/01/7040 գրությամբ ներկայացվել է վարչապետի աշխատակազմ։ | 2020թ. հունիսի 3-րդ տասնօրյակ |
|  |  | 95.2 Ընդերքօգտագործման թափոնների փակված օբյեկտների գույքագրում | 2020 թվականի ընթացքում իրականացվել են Լոռու մարզի Հագվիի և Ֆիոլետովոյի, Վայոց ձորի մարզի Ազատեկի և Գլաձորի ոսկի-բազմամետաղային հանքավայրերի և Արարատի մարզի Սովետաշենի սնդիկի երևակման տարածքների ընդերքօգտագործման թափոնների լքված արտադրական լցակույտերի, ինչպես նաև հարակից տարածքների հողային ծածկույթի նմուշառման աշխատանքներ:  Կատարվել է Սևանա լճի անմիջական ազդեցության գոտում գտնվող Սոտքի լքված պոչամբարի և արտադրական լցակույտերի տարածքից նմուշառում: Վերցվել են տեղանքի հետ կոորդինատային կապակցում ունեցող 60 նմուշներ: Ընդերքօգտագործման թափոնների և հողերի քիմիական բաղադրության վերլուծության նպատակով Հիդրոօդերևութաբանության և մոնիթորինգի կենտրոն ՊՈԱԿ-ի կողմից նմուշները հետազոտվել են, առկա են լաբորատոր անալիզի արդյունքները:  Հանրապետության տարածքում իրականացված ուսումնասիրությունների ընթացքում ընդերքօգտագործման թափոնների փակված օբյեկտների գույքագրման արդյունքում հավաքագրված նյութերը գտնվում են վերլուծման և ամփոփման փուլում: |  | 2019թ. և շարունակական |
|  |  | 95.3 Ընդերքօգտագործման թափոնների լքված, տիրազուրկ տեղամասերի/օբյեկտների ռեկուլտիվացիա | 2019 թվականի կատարված հետազոտությունների արդյունքների հիման վրա մշակվել է Սոթքի լքված պոչամբարի և արտադրական թափոնների տեղամասի ռեկուլտիվացման աշխատանքների տեխնիկական առաջադրանքը: Գլոբալ էկոլոգիական հիմնադրամի 7-րդ համալրման երկրներին տրամադրվող աջակցության շրջանակներում՝  - ներկայացվել է «Սևանա լճի ջրհավաք ավազանի ծանր մետաղներով աղտոտված հողերում լեռնային տափաստանային կենսացենոզի վերականգնման համալիր ծրագրի իրականացում» ծրագրային գաղափարի առաջարկը:  - Ալավերդի քաղաքային համայնքի Մադան թաղամասին կից՝ շուրջ 38 հա տարածքներում ընդերքօգտագործման թափոնների կառավարման ծրագրեր իրականացնելու նպատակով, ներկայացվել է դրամաշնորհային օժանդակության ծրագրային գաղափարի առաջարկը:  Կապան բնակավայրի տարածքի լքված բացահանքի և արտադրական լցակույտերի ռեկուլտիվացման հարցը քննարկվել է «Զանգեզուրի պղնձամոլիբդենային կոմբինատ» ՓԲ ընկերության հետ: Առաջարկվել է խախտված, աղտոտված տարածքների կենսաբանական ռեկուլտիվացումը դիտարկել Կապան քաղաքային համայնքի վարչական տարածքում Արծվանիկի պոչամբարի գործունեության արդյունքում հասցված վնասի հատուցման շրջանակներում:  «Բնական պաշարների կառավարում և էկոհամակարգային ծառայությունների պահպանություն՝ Հարավային Կովկասում կայուն համայնքային զարգացման նպատակով» (ECOserve) ծրագրի հայաստանյան թիմին 2020 թվականի հուլիսին ուղղվել է գրություն՝ Գերմանիայի շրջակա միջավայրի դաշնային նախարարության կողմից հնարավոր տեխնիկական օժանդակություն ստանալու վերաբերյալ, ներկայացվել է շրջակա միջավայրի նախարարության կողմից լրացված հայտ՝ «Տեխնիկական աջակցություն Մադանի լքված հանքավայրի ռեկուլտիվացման տեխնիկական առաջադրանքի մշակման համար»: Ստացվել է պատասխան, որ Մադանի լքված հանքավայրի ռեկուլտիվացման տեխնիկական առաջադրանքի մշակման համար աջակցության ցուցաբերման հնարավորությունը ուսումնասիրվում է համապատասխան փորձագետի կողմից: | Ներկայացվել է ընդերքօգտագործման թափոնների լքված/տիրազուրկ տեղամասերի և օբյեկտների ռեկուլտիվացիայի նախագծային փաթեթների մշակման 2019-2021թ.թ., 2021-2023 թ.թ. միջնաժամկետ ծախսային ծրագրի հայտեր (ՄԺԾԾ), ինչը չի ֆինանսավորվել: | 2019-2023թթ. |
| 96 | Շրջակա միջավայրի վրա ազդեցության փորձաքնական գործընթացի արդյունավետ իրականացումը. բնապահպանական օրենսդրության ներդաշնակեցում, ՀՀ-ԵՄ համապարփակ և ընդլայնված գործընկերության համաձայնագրի դիրեկտիվներին և այդ համատեքստում միջազգային համագործակցության ընդլայնումը՝ ճանապարհային քարտեզով նախանշված գործողությունների իրականացման արդյունավետության բարձրացման նպատակով | 96.3 «Շրջակա միջավայրի և մարդու առողջության վրա ազդեցության հիմնական գնահատման մեթոդիկան հաստատելու մասին» Կառավարության որոշման նախագիծը Վարչապետի աշխատակազմ ներկայացնելը | «ԵՄ-ն հանուն շրջակա միջավայրի» ծրագրի շրջանակներում միջազգային փորձագետի կողմից մշակվել է «Հայատանի Հանրապետությունում անդրսահմանային համատեքստում շրջակա միջավայրի վրա ազդեցության գնահատման ուղեցույց» փաստաթղթի նախագիծը, որը ներկայումս գտնվում է լրամշակման փուլում՝ հիմք ընդունելով շրջակա միջավայրի նախարարության դիտարկումները։ Կազմակերպվել են մասնագիտական քննարկումներ ԵՄ-ի կողմի հետ։ | Կառավարության 2019 թվականի մայիսի 16-ի N650-Լ որոշման մեջ փոփոխություններ կատարելու նպատակով ընթացող գործընթացի շրջանակներում շրջակա միջավայրի նախարարի 2020 թվականի օգոստոսի 17-ի N1/01.4/8957, ինչպես նաև աշխատանքային կարգով համաձայնեցված և 2020թ. սեպտեմբերի սեպտեմբերի 24-ին վարչապետի աշխատակազմ ներկայացված գրություններով ներկայացվել է միջոցառման կատարման ժամկետը վերանայելու վերաբերյալ առաջարկություն՝ համապատասխան հիմնավորմամբ: | 2020թ. նոյեմբերի  3-րդ տասնօրյակ |
| 97 | Շրջակա միջավայրի մոնիթորինգի, թույլտվություն­ների, լիցենզիաների միասնական և ժամանակակից համակարգերի ներդրումը, առաջնային տեղեկատվության համակարգված կառավարումը. | 97.1 Շրջակա միջավայրի նախարարության կողմից լիցենզիաների ու թույլտվություններ տրամադրման էլեկտրոնային համակարգի ներդրում | 1. ԵՏՄ մաքսային տարածքով վայրի կենդանիների և առանձին վայրի բույսերի և ՀՀ, ԲՀ, ՂՀ և ՌԴ Կարմիր գրքերում ընդգրկված հազվագյուտ և անհետացման եզրին գտնվող վայրի կենդանիների և բույսերի տեսակների ու դրանց մասերի և (կամ) ածանցյալների արտահանման լիցենզիաների տրամադրման էլեկտրոնային համակարգի ներդրման աշխատանքները գտնվում են փորձարկման փուլում՝ իրականացվում են համատեղ քննարկումներ նախարարության աշխատակիցների և IU Networks ներկայացուցիչների միջև, առաջացած խնդիրները քննարկվում են և տրվում են համապատասխան լուծումներ:  Ինչ վերաբերվում է վայրի կենդանիներ և կենդանաբանական հավաքածուներ ու առանձին նմուշներ ՀՀ տարածքից արտահանելու և ՀՀ տարածք ներմուծելու, բուսաբանական հավաքածուներ և առանձին նմուշներ ՀՀ տարածքից արտահանելու ու ՀՀ տարածք ներմուծելու և «Անհետացման եզրին գտնվող վայրի կենդանական ու բուսական աշխարհի տեսակների միջազգային առևտրի մասին» կոնվենցիայով (ՍԻԹԵՍ) կարգավորման ենթակա վայրի կենդանիները և բույսերը, դրանց մասերն ու ածանցյալները ՀՀ տարածքից արտահանելու և ՀՀ տարածք ներմուծելու թույլտվությունների (հավաստագրերին) տրամադրմանը՝ էլեկտրոնային համակարգի մշակման աշխատանքների իրականացումը հնարավոր կլինի ապահովել վերջիններիս կիրառման հետ կապված որոշակի իրավական կարգավորումներից և պատասխանատու գերատեսչությունների հետ լրացուցիչ քննարկումներից հետո` համապատասխան ֆինանսական միջոցների առկայության դեպքում։  2. Մշակվել և Կառավարության քննարկման է ներկայացվել «Օզոնային շերտը քայքայող նյութերի և հիդրոֆտորածխածինների առաքման թույլտվության էլեկտրոնային եղանակով տրամադրման կարգը սահմանելու մասին» Կառավարության որոշման նախագիծը,, սակայն վարչապետի աշխատակազմի կողմից առաջարկվել է կառավարության որոշման նախագիծը սահմանված կարգով ներկայացնել «Ռազմական դրության» ավարտից հետո  3. Համաձայն ՀՀ կառավարության 2019 թվականի հոկտեմբերի 4-ի N 1408-Լ և 2020 թվականի փետրվարի 27-ի N 246-Լ որոշումների, արտաքին տնտեսական գործունեության մեջ «Մեկ կանգառ, մեկ պատուհան» սկզբունքի հիման վրա լիցենզիաների տրամադրման էլեկտրոնային համակարգի ներդրման համար 2020 թվականին փորձարկվել են ԵԱՏՄ տարածք օզոնային շերտը քայքայող նյութերի, վտանգավոր թափոնների ներմուծման և արտահանման, ինչպես նաև թմրամիջոցների և հոգեմետ նյութերի պրեկուրսորներ չհամարվող թունավոր նյութերի ներմուծման մեկանգամյա լիցենզիաների տրամադրման էլեկտրոնային համակարգի մոդուլները։ Օզոնային շերտը քայքայող նյութերի ներմուծման/արտահանման լիցենզիաների տրամադրման էլեկտրոնային համակարգի մոդուլը փոխանցվել է պետական եկամուտների կոմիտե՝ «Մեկ կանգառ, մեկ պատուհան» համակարգին միացնելու նպատակով, որի գործարկումից հետո, նախատեսվում է քայլեր իրականացնել վտանգավոր թափոնների ներմուծման և արտահանման, ինչպես նաև թմրամիջոցների և հոգեմետ նյութերի պրեկուրսորներ չհամարվող թունավոր նյութերի ներմուծման մեկանգամյա լիցենզիաների տրամադրման էլեկտրոնային համակարգերի ներդրման և գործարկման ուղղությամբ: | Շրջակա միջավայրի նախարարության կողմից լիցենզիաների ու թույլտվությունների տրամադրման էլեկտրոնային համակարգի ներդրման աշխատանքներն հետաձգվել են երկրում տիրող համաճարակի և ռազմական դրության պատճառով։  Կառավարության 2019 թվականի մայիսի 16-ի N650-Լ որոշման մեջ փոփոխություններ կատարելու նպատակով ընթացող գործընթացի շրջանակներում շրջակա միջավայրի նախարարի 2020 թվականի օգոստոսի 17-ի N1/01.4/8957, ինչպես նաև աշխատանքային կարգով համաձայնեցված և 2020թ. սեպտեմբերի սեպտեմբերի 24-ին վարչապետի աշխատակազմ ներկայացված գրություններով ներկայացվել միջոցառման կատարման ժամկետը վերանայելու վերաբերյալ առաջարկություն՝ համապատասխան հիմնավորմամբ: | 2020թ.  նոյեմբերի  3-րդ տասնօրյակ |
|  | 97.2 Ջրային ռեսուրսների, հողերի, մթնոլորտային օդի, կենդանական ու բուսական աշխարհի վիճակի պետական մոնիթորինգի իրականացման, ստացված տվյալների հավաքագրման, վերլուծության, գնահատման և տեղեկատվության տարածման օրենսդրական դաշտի կարգավորում | Նպատակ ունենալով շրջակա միջավայրի նախարարության ներքո ստեղծելու շրջակա միջավայրի մոնիթորինգի իրականացման, տեղեկատվության հավաքագրման և վերլուծության, գնահատման և տեղեկատվության տարածման միասնական համակարգ և կարգավորելու գործընթացների օրենսդրական դաշտը, Հայաստանի Հանրապետության կառավարության 2020 թվականի հունվարի 30-ի N 81-Ն որոշմամբ Արտակարգ իրավիճակների նախարարության կազմում գործող «Հիդրոօդերևութաբանության և մթնոլորտային երևույթների վրա ակտիվ ներգործության ծառայություն» և Շրջակա միջավայրի նախարարության կազմում գործող «Շրջակա միջավայրի մոնիթորինգի և տեղեկատվության կենտրոն» և «Անտառային մոնիթորինգի կենտրոն» պետական ոչ առևտրային կազմակերպությունների միաձուլման արդյունքում ստեղծվել է «Հիդրոօդերևութաբանության և մոնիթորինգի կենտրոն» պետական ոչ առևտրային կազմակերպությունը (ՀՄԿ ՊՈԱԿ): |  | 2019-2022 թթ. սեպտեմբերի 3-րդ տասնօրյակ |
|  |  | 97.3 Շրջակա միջավայրի բաղադրիչների (մթնոլորտային օդի, ջրային ռեսուրսների՝ ներառյալ քաղցրահամ և ստորերկրյա ջրերի, հողերի, կենսաբազմազանության) և թափոնների հեռացման վայրերի մոնիթորինգի դիտացանցերի արդիականացում | * Հիմք ընդունելով հաստատված ջրավազանակային կառավարման պլաններով մակերևութային և ստորերկրյա ջրերի մոնիթորինգի ծրագրային առաջարկները, ինչպես նաև ՀՄԿ ՊՈԱԿ-ի կողմից իրականացված մոնիթորինգի արդյունքները՝ վերանայվել, ճշգրտվել և ընդլայնվել է մակերևութային ջրերի որակի և ստորերկրյա ջրերի որակի և քանակի մոնիթորինգի դիտացանցը, որը հաստատվել է Շրջակա միջավայրի նախարարի 2020 թվականի ապրիլի 21-ի «Հայաստանի Հանրապետության մակերևութային և ստորերկրյա ջրերի մոնիթորինգի դիտակետերի ցանկը հաստատելու մասին» N121-Լ հրամանով: * 2020թ. ԵՄ «Ջրային նախաձեռնություն պլյուս» ծրագրի շրջանակում Սևանի և Հրազդանի ջրավազաններում վերանորոգվել են ստորերկրյա ջրերի մոնիթորինգի 13 (ջրաղբյուրներ, խորքային և շատրվանող հորեր) և կառուցվել 12 (աղբյուրներ և խորքային հորեր) դիտակետեր: * Հայաստանում մթնոլորտային օդի որակի մոնիթորինգի համակարգի բարելավման նպատակով «ԵՄ-ն կլիմայի համար» ԵՄ կողմից ֆինանսավորվող և ՄԱԶԾ կողմից իրականացվող տարածաշրջանային ծրագրի շրջանակներում Շրջակա միջավայրի ավստրիական գործակալության կողմից 2021 թվականին իրականացվելու է Հայաստանում մթնոլորտային օդի որակի մոնիթորինգի բարելավման ամբողջական հայեցակարգի մշակում, ինչը բխում է Հայաստան - ԵՄ ՀՀ-ԵՄ Համապարփակ և ընդլայնված գործընկերության համաձայնագրի պահանջներից (Մթնոլորտային օդի որակի շրջանակային եվրոպական դիրեկտիվին ներդաշնակեցված): Աշխատանքների իրականացման նպատակով ՄԱԶԾ տարածաշրջանային կենտրոնի և Շրջակա միջավայրի ավստրիական գործակալության միջև ստորագրվել է համապատասխան ձևաչափով համագործակցության համաձայնագիր:Նախապատրաստական աշխատանքները սկսվել են 2020 թվականին, սակայն գործընթացի բուն իրականացումը կմեկնարկի 2021 թվականին: |  | 2022 թթ.  նոյեմբերի  3-րդ տասնօրյակ |
|  |  | 97.4 Շրջակա միջավայրի մոնիթորինգի լաբորատորիայի կարողությունների զարգացում | 2017թ. դեկտեմբերի 7-ի N 1584-Ա «Տարածք հետ վերցնելու և ամրացնելու մասին» ՀՀ կառավարության որոշման համաձայն, Երևան քաղաքի Պարույր Սևակի 5/2 հասցեում գտնվող գլխավոր մասնաշենքի 539.1 քառ. մետր ընդհանուր մակերեսով տարածքում ՀՀ պետական բյուջեից և Եվրոպական միության «Ջրային նախաձեռնություն պլյուս» ծրագրի (ԵՄՋՆ+) աջակցությամբ 2019-2020թթ. իրականացվել են տարածքի վերանորոգման, կահավորման, լաբորատոր գույքի և սարքավորումների ձեռքբերման և գործարկման աշխատանքներ։ Տեխնիկական և մեթոդական օժանդակության շնորհիվ, հնարավորություն է ձեռք բերել իրականացնել ՀՄԿ ՊՈԱԿ-ի լաբորատորիայի ISO 17025 միջպետական ստանդարտի պահանջների համաձայն հավատարմագրում, ինչի նպատակով ԵՄՋՆ+ ծրագրի շրջանակում ընթանում են լաբորատորիայի ISO 17025 միջպետական ստանդարտի պահանջների համաձայն հավատարմագրման նախապատրաստական աշխատաքները:  ԵՄՋՆ+ ծրագրի աջակցությամբ իրականացվել է լաբորատորիայի անձնակազմի վերապատրաստման դասընթացներ՝ նպատակ ունենալով զարգացնել միջազգային ստանդարտ մեթոդներով և նոր սարքավորումներով աշխատելու կարողությունները:  ԵՄՋՆ+ ծրագրի շրջանակում իրականացվել է նաև լաբորատորիայի հիդրոկենսաբանական հետազոտությունների տեխնիկական և մասնագիտական կարողությունների զարգացման միջոցառումներ, ինչի արդյունքում, հնարավոր դարձավ 2020թ. հունիսից սկսել մակերևութային ջրերի հիդրոկենսաբանական մոնիթորինգը: | Կառավարության 2019 թվականի մայիսի 16-ի N650-Լ որոշման մեջ փոփոխություններ կատարելու նպատակով ընթացող գործընթացի շրջանակներում շրջակա միջավայրի նախարարի 2020 թվականի օգոստոսի 17-ի N1/01.4/8957, ինչպես նաև աշխատանքային կարգով համաձայնեցված և 2020թ. սեպտեմբերի սեպտեմբերի 24-ին վարչապետի աշխատակազմ ներկայացված գրություններով ներկայացվել է միջոցառման կատարման ժամկետը վերանայելու վերաբերյալ առաջարկություն՝ համապատասխան հիմնավորմամբ: | 2020թ.  նոյեմբերի  3-րդ տասնօրյակ |
|  |  | 97.5 Շրջակա միջավայրի վերաբերյալ միասնական տեղեկատվական համակարգի ստեղծում | «Եվրոպական հարևանության գործիք–Շրջակա միջավայրի տեղեկատվական միասնա¬կան համակարգ Արևելք II (ԵՀԳ ՇՄՏՄՀ Ալք II) ծրագրի շրջանակներում իրականացվել է Հայաստանի էկոպորտալի ջրային բաղադրիչի նախագծման և ստեղծման աշխատանքները: Ծրագրի շրջանակներում մշակվել է ջրի յոթ՝ C1-C5, C10 և C11 և կենսաբազմազանության մեկ՝ D1 ինդիկատորներ.  • C1- Քաղցրահամ ջրերի վերականգվող ռեսուրսները  • C2- Քաղցրահամ ջրերի ջրառը  • C3- Ջրօգտագործում  • C4- Կենցաղային ջրօգտագործումը մեկ շնչի հաշվով  • C5- Կենտրոնացված ջրամատակարարումը  • C10- ԹԿՊ-ի և ամոնիումի կոնցենտրացիան գետերում  • C11- Կենսածին նյութերը քաղցրահամ ջրերում  • D1- Պահպանվող տարածքներ  Շրջակա միջավայրի միասնական տեղեկատվական համակարգի ջրային բաղադրիչի ներկայացման համար ստեղծվել է տվյալների բազա MySQL ձևաչափով, որտեղ ներառվել են armstatbank.am կայքի տվյալներից C1-C5 ինդիկատորները և «Հիդրոօդերևութաբանության և մոնիթորինգի կենտրոն» ՊՈԱԿ-ի մակերևութային ջրերի MS Access բազայից C10, C11 ինդիկատորները: Ստեղծվել և շահագործման է ներկայացվել պորտալի համար նախատեսված ինտերնետային էջը:  ԵՄՋՆ+ ծրագրի աջակցությամբ 2020թ. նախագծվել և իրականացվել է Հայաստանի ջրերի մոնիթորինգի՝ հիդրոլոգիական և հիդրոքիմիական, տեղեկատվական համակարգի մշակման աշխատանքները: Տվյալների բազաները մշակվել են MS Access ծրագրով: Ընթանում են բազաների փորձարկման աշխատանքները, ինչը նախատեսվում է ավարտել 2021 թվականի 1-ին եռամսյակում: |  | 2023թ.  սեպտեմբերի 3-րդ տասնօրյակ |
| 98 | Կանաչ տնտեսության և կայուն զարգացման երկարաժամկետ նպատակի խթանմանն ուղղված քաղաքականության մշակումն ու իրականացումը. | 98.1 «Կանաչ տնտեսության» սկզբուների ներդրման հայեցակարգի նախագիծը Վարչապետի աշխատակազմ ներկայացնելը | * «ԵՄ-ն հանուն շրջակա միջավայրի» ծրագրի ներքո հաստատվել է միջոցառում, որի շրջանակներում ԵՄ կողմից կիրականացվի օժանդակում հայեցակարգի մշակման գործընթացին, մասնավորապես, մեկնարկել է շահագրգիռ գերատեսչութունների մասնագետների որակավորման բարձրացման ուսուցողական դասընթացի հարցազրույցի փուլը։ * Մեկնարկել է նաև ԵՄ շրջակա միջավայրի համար ծրագրի «Կանաչ որոշումների կայացում» ենթաբաղադրիչը /ՄԱԿ-ի Շրջակա միջավայրի ծրագրի ֆինասավորմաբ/, որի շրջանակներում նախատեսվում է իրականացնել ուսուցողական առցանց դասընթաց պետական մարմինների ներկայացուցիչների համար՝ կանաչ տնտեսության բաղադրիչների և ոլորտային քաղաքականություններում վերջինիս ներդրման վերաբերյալ:   Ներկայումս ընթանում են դասընթացի ուսումնական նյութերի մշակման և համապատասխան ուսումնական հաստատության ընտրության աշխատանքները։ | Կառավարության 2019 թվականի մայիսի 16-ի N650-Լ որոշման մեջ փոփոխություններ կատարելու նպատակով ընթացող գործընթացի շրջանակներում շրջակա միջավայրի նախարարի 2020 թվականի օգոստոսի 17-ի N1/01.4/8957, ինչպես նաև աշխատանքային կարգով համաձայնեցված և 2020թ. սեպտեմբերի սեպտեմբերի 24-ին վարչապետի աշխատակազմ ներկայացված գրություններով ներկայացվել է միջոցառման կատարման ժամկետը վերանայելու վերաբերյալ առաջարկություն՝ համապատասխան հիմնավորմամբ: | 2020թ.  մարտի  3-րդ տասնօրյակ |
| 100 | Շրջակա միջավայրի կառավարման տնտեսական մեխանիզմների և լծակների ճկուն համակարգի ներդրում, միջազգային կառույցների հետ համատեղ ֆինանսա­վորման նորարարական մեխանիզմների ներառյալ բնապահպանական ծրագրերով պարտավորությունների հաշվանցման մեխանիզմի մշակում և ներդրում | 100.2 «ՀՀ հարկային օրենսգրքում փոփո­խու­թյուն կատարելու մասին» ՀՀ օրենքի նախագիծը վարչապետի աշխատակազմ ներկայացնելը | ՀՀ հարկային օրենսգրքում փոփոխություն կատարելու մասին» օրենքի նախագիծը ներկայացվել է կառավարության քննարկմանը 2020 թվականի հուլիսի 1-ի N 1/01.7/7234 գրությամբ։  Նախագծով սահմանվել են ջրօգտագործման համար բնօգտագործման հարկի արտոնյալ դրույքաչափեր այն տնտեսվարողների համար, ովքեր ՀՀ ջրային օրենսգրքով սահմանված պահանջներին համապատասխան ջուրը կտրամադրեն երկրոդային օգտագործման | 29.12.2020թ. N1/01.7/13454 գրությամբ, համապատասխան հիմնավորումներով, առաջարկվել է ժամանակավորապես շրջանառությունից հանել օրենքի նախագիծը։ | 2020թ. հունիսի  3-րդ տասնօրյակ |
| 101 | Անտառներում և բնության հատուկ պահպանվող տարածքներում էկոտուրիզմի զարգացում | 101.1 էկոտուրիստական երթուղիների մշակում | * ՅՈՒՆԵՍԿՕ-ի մասնակցության ծրագրի 2020-2021թթ. երկամյակի շրջանակներում շրջակա միջավայրի նախարարությունը ՅՈՒՆԵՍԿՕ-ի քարտուղարություն է ներկայացրել «Վայոց ձորի մարզի երկրաբանական լանդշաֆտների և բնության հուշարձանների արդյունավետ կառավարում՝ երկրաբանական բազմազանության պահպանության և մշակութային-լանդշաֆտային ժառանգության կայուն զարգացման համար» ծրագրային հայտ: Ծրագրի իրականացման համար անհրաժեշտ ելակետային տեղեկատվության ապահովման նպատակով, հունիս ամսվա ընթացքում նախարարության մասնագետները կազմակերպել և իրականացրել են ճանաչողական երթուղիներ՝ ներառելով Վայոց ձորի մարզի երկրաբանական, ջրագրական, տեկտոնական և պատմական-մշակութային հուշարձանների տեղավայրերը: Ուսումնասիրվել և տեղորոշել են երեք տասնյակից ավելի հուշարձաններ, ինչի արդյունքների հիման վրա կազմվել է քարտեզ: * «Դիլիջան» ազգային պարկի «Հաղարծին» տեղամաս – մասնաճյուղում մշակվել է նոր արահետ այն ունի 2,5 կմ երկարություն, իր մեջ ներառում է ջրվեժ և կիսականգուն մատուռ։ Այն անվանվել է «Կարասի ջրվեժ»: * գործարկման փուլում են գտնվում ԲՀՊՏ-ներում նախկինում մշակված 5 էկոտուրիստական երթուղիները, իսկ 6-րդ երթուղին նախագծման փուլում է: * «Խոսրովի անտառ» պետական արգելոցում իրականացվել է «Զբոսաշրջային վայրերի մաքրման» սոցիալական արշավը, որի շրջանակներում կատարվել է ՀՀ տարածքում զբոսաշրջային վայրերի մեկանգամյա մաքրման աշխատանքներ: |  | 2019-2021թթ. |
| 102 | Էկոլոգիական իրազեկման, էկոկրթության, մշակույթի, դաստիարակության լայնածավալ միջոցառումների իրականացում, էկոլոգիական գիտության դերի բարձրացում | 102.1 «Էկոլոգիական կրթության և դաստիարակության մասին» ՀՀ օրենքում փոփոխություններ և լրացումներ կատարելու մասին» ՀՀ օրենքի նախագիծը վարչապետի աշխատակազմ ներկայացնելը | Մշակվել է «Էկոլոգիական կրթության և դաստիարակության մասին» ՀՀ օրենքում փոփոխություններ և լրացումներ կատարելու մասին» ՀՀ օրենքի նախագիծը, որը ներկայումս գտնվում է լրամշակման փուլում: | Կառավարության 2019 թվականի մայիսի 16-ի N650-Լ որոշման մեջ փոփոխություններ կատարելու նպատակով ընթացող գործընթացի շրջանակներում շրջակա միջավայրի նախարարի 2020 թվականի օգոստոսի 17-ի N1/01.4/8957, ինչպես նաև աշխատանքային կարգով համաձայնեցված և 2020թ. սեպտեմբերի սեպտեմբերի 24-ին վարչապետի աշխատակազմ ներկայացված գրություններով ներկայացվել է միջոցառման կատարման ժամկետը վերանայելու վերաբերյալ առաջարկություն՝ համապատասխան հիմնավորմամբ: | 2020թ. դեկտեմբերի 2-րդ տասնօրյակ |
|  | 102.2 Ոչ ֆորմալ էկոլոգիական կրթության համակարգի զարգացում՝ հանրային իրազեկման մեխանիզմների կիրառմամբ | 1. թվականի սեպտեմբերի 16-ին մշակվել և Ազգային ժողովի կողմից ընդունվել է «Տեղական ինքնակառավարման մասին» ՀՀ օրենքում փոփոխություն և լրացում կատարելու մասին» օրենքը, որով որպես համայնքի պարտադիր խնդիր ամրագրվել է նաև էկոլոգիական կրթության և դաստիարակության խթանումը, ինչպես նաև որպես համայնքի ղեկավարի լիազորություն ամրագրվել է աջակցությունը համայնքում իրականացվող էկոլոգիական ոչ ֆորմալ կրթության և դաստիարակության ծրագրերի իրականացմանը:  * Նախարարության նախաձեռնությամբ, կրթության, գիտության, մշակույթի և սպորտի նախարարության հետ համագործակցությամբ և «Հիդրոքլորֆտորածխածին փուլային փոխանցում» ծրագրի շրջանակներում ՄԱԶԾ (UNDP) բազմակողմանի հիմնադրամի ֆինանսավորմամբ և ՄԱԶՄԾ (UNEP) աջակցությամբ «Սառնարանային տնտեսություն» մասնագիտության համար մշակվել է պետական ուսումնական ստանդարտ, հատկացվել է երեք միջին մասնագիտական հաստատություն՝ Երևանի թիվ 2, Արարատի և Արմավիրի տարածաշրջաններում։ Հաստատություններն արդեն պատրաստ են ընդունելությանը՝ «Սառնարանային տնտեսություն» մասնագիտաթյան, «Սառնարանային տնտեսության տեխնիկ» որակավորմամբ: * Շրջակա միջավայրի նախարարությունը Գլոբալ էկոլոգիական հիմնադրամի (GEF) ֆինանսավորմամբ և ՄԱԶԾ հետ համատեղ նախաձեռնել է իրազեկման արշավ, որի շրջանակում Երևանում և մարզերում տեղադրվել են ջրային ռեսուրսների, օդի աղտոտվածության նվազեցման, անտառների պահպանության ու պլաստիկի դեմ պայքարի վերաբերյալ սոցիալական գովազդի տեղեկատվական ցուցապաստառներ։ * «Արթիկ քաղաքի փակ քարհանքի թափոնների և ջրհեղեղների կառավարում» ծրագրի շրջանակներում մեկնարկել են Արթիկի քաղաքային, Վարդաքարի, Հառիճի և Նահապետավանի գյուղական համայնքների բնակչության տեղեկացվածության, գիտելիքների բարձրացման, կարողությունների հզորացման և լրացուցիչ եկամուտների ստացման հմտությունների բարձրացման աշխատանքները: |  | 2020-2023թ. |